**Všetkým záujemcom**

# **Vec: Vysvetlenie koncesnej dokumentácie - 1**

|  |  |
| --- | --- |
| Verejný obstarávateľ: | **Fakultná nemocnica Trenčín, Legionárska 28, 911 71 Trenčín** |
| Predmet koncesie: | **Modernizácia a prevádzkovanie tepelno-technologických zariadení a vonkajších rozvodov tepla** |
| Postup verejného obstarávania: | Podlimitná koncesia postupom obchodnej verejnej súťaže vyhlásená Výzvou na podávanie návrhov |
| Vyhlásenie postupu verejného obstarávania: | Vestník č. 253/2018 - 28.12.2018, číslo 18592 – KPS |

**Dotaz záujemcu:**

V zmysle súťažných podkladov časť 2. Návrh technického riešenia teplovodnej kotolne sa uvažuje s demontážou existujúcich kotlov z priestoru centrálnej kotolne a montáže nových 3 ks kondenzačných teplovodných kotlov.

**Otázka č. 1:**

Je potrebné postupovať v zmysle návrhu rekonštrukcie kotolne s rozvodmi alebo bude z Vašej strany akceptované aj variantné riešenie formou decentralizácie – vybudovanie plynových kotlov v mieste výmenníkových staníc v jednotlivých objektoch?

Pri tomto riešení je potrebné vybudovať nový plynový rozvod, avšak bude dosiahnutá vyššia úspora a v budúcnosti sa oveľa jednoduchšie nastaví optimalizácia energetickej spotreby jednotlivých budov.

**Odpoveď - otázka č. 1:**

Verejný obstarávateľ vyžaduje, aby záujemca postupoval v zmysle návrhu rekonštrukcie kotolne s rozvodmi.

**Dotaz záujemcu:**

Podľa návrhu koncesnej zmluvy na stavbené práce v spojení so zmluvou o obsluhe tepelnotechnologického zariadenia (ďalej len „Zmluva“), časti 3., článku X., ods. 19. by mala byť k Zmluve Príloha č. 4 so zoznamom prevádzaných zamestnancov. Táto príloha sa však v súťažných podkladoch nenachádza.

**Otázka č. 2:**

Aký počet súčasných zamestnancov má prejsť na koncesionárova?

**Odpoveď – otázka č. 2**

Súčasný počet zamestnancov je 9.

**Otázka č. 3:**

Aké sú ich mzdové náklady?

**Otázka č. 4:**

Majú zamestnanci osvedčenie o spôsobilosti kuriča na samostatnú obsluhu nízkotlakových kotlov na zemný plyn s menovitým tepelným výkonom nad 100kW?

**Odpoveď – otázka č. 4:**

Áno.

**Otázka č. 5:**

Budú zamestnanci vykonávať aj inú pracovnú činnosti ako je prevádzka tepelno-technologického zariadenia Koncesionára, t.z. občasnú obsluhu s kontrolou strojného zariadenia kotolne 1x denne?

**Odpoveď - otázky č. 2,3,4,5:**

Vzhľadom na dĺžku procesu verejného obstarávania považuje verejný obstarávateľ poskytovanie ďalších informácii v koncesnej dokumentácii v lehote na predkladanie návrhov pre účely spracovania

návrhu za irelevantné. Budúci koncesionár sa oboznámi s pracovnoprávnymi podmienkami zamestnancov pred podpisom Koncesnej zmluvy a predmetná Príloha č. 4 – zoznam prevádzaných zamestnancov, bude v danom čase priložená ku Zmluve v súlade s Obchodnými podmienkami, Časť B.1 koncesnej dokumentácie.

**Dotaz záujemcu:**

Podľa návrhu Zmluvy časť 2., článku V., ods. 2 je uvedené, že odberateľom energií a surovín potrebných na chod Technologického zariadenia je výlučne Obstarávateľ.

**Otázka č. 6:**

Je možné túto dodávku preniesť na Koncesionára?

Dôvodom je možnosť ešte vyššej dosiahnutej úspory nákladov.

**Odpoveď – otázka č. 6:**

Nie. Verejný obstarávateľ trvá na pôvodnom ustanovení návrhu Zmluvy uvedenom v časti 2., článok V., ods. 2. v súlade s Obchodnými podmienkami, Časť B.1 koncesnej dokumentácie.

**Dotaz záujemcu:**

Podľa súťažných podkladov časť 2.5 Návrh technického riešenia úprav jestvujúcich VZT jednotiek z parného ohrevu vetracieho vzduchu na teplovodný ohrev vzduchu, požadujete demontovať parné výmenníky vo VZT jednotkách a nahradiť novými teplovodnými výmenníkmi na ohrev vetracieho vzduchu.

Pri VZT jednotkách s parnými výmenníkmi para neslúži len na ohrev vonkajšieho vzduchu, ale aj na dovlhčenie vzduchu; uvedené platí najmä pre chirurgický pavilón s operačnými sálami a ARO. V rámci dovlhčenia nie je možné nahradiť parné rozvody teplovodnými, ale je nutné vybudovať parný vyvíjač aj pre VZT jednotky. Teplovodné výmenníky majú väčšie rozmery ako parné.

**Otázka č. 7:**

Je možné z Vašej strany poskytnúť projektovú dokumentáciu k existujúcim VZT jednotkám?

**Odpoveď – otázka č. 7:**

Verejný obstarávateľ poskytne všetky podklady ktorými disponuje v súlade s ust. Zmluvy Čl. IV. Ods. 5 – požadovaná súčinnosť nevyhnutná na splnenie predmetu Zmluvy. Informácie o VZT zariadeniach v rámci Chirurgického pavilónu FN Trenčín prikladáme ako **Prílohu č. 1** tohto Vysvetlenia koncesnej dokumentácie.

**Otázka č. 8:**

Budete akceptovať variantné riešenie obsahujúce obnovu VZT jednotiek?

Dôvodom návrhu variantného riešenia je napr. v prípade inštalácie rekuperátorov zníženie tepelného výkony a tým aj dosiahnutie oveľa vyšších úspor.

**Odpoveď – otázka č. 8:**

Verejný obstarávateľ vyžaduje, aby záujemca postupoval v zmysle Návrhu technického riešenia úprav jestvujúcich VZT jednotiek z parného ohrevu vetriaceho vzduchu na teplovodný ohrev vzduchu v zmysle bodu 2.5 Prílohy č. 9 – Technická správa koncesnej dokumentácie.

**Otázka č. 9:**

Je možné z Vašej strany poskytnúť orientačnú schému nemocnice spolu zo zakreslenými horúcovodnými, výmenníkovým stanicami (ich kapacitou), parnými a plynovými rozvodmi?

**Odpoveď – otázka č. 9:**

Verejný obstarávateľ poskytne všetky podklady ktorými disponuje v súlade s ust. Zmluvy Čl. IV. Ods. 5 – požadovaná súčinnosť nevyhnutná na splnenie predmetu Zmluvy. Situácia objektov – pôdorysné usporiadanie areálu sa nachádza na webstránke FN Trenčín – mapa areálu, bez rozvodov tepla. Údaje o rozvode tepla sa nachádzajú v SP (koncesnej dokumentácii), s rozpismi o jednotlivých vetvách.

**Otázka č. 10:**

Pre splnenie podmienok účasti časť III.1.3 Technická a odborná spôsobilosť, pri dodržaní všetkých ostatných podmienok, v zmysle súťažných podkladov str. 15, bod 1. budú akceptované predložené referencie modernizácie, stavby, resp. rekonštrukcie plynových kotolní I. kategórie so súčtom menovitého výkonu väčším ako 3,500 MW v zmysle STN 070703 **IBA** v prípade ak sú za rezort zdravotníctva?

**Odpoveď – otázka č. 10:**

Predmetná podmienka účasti upravená v zmysle Oznámenia verejného obstarávateľa o vybavení žiadosti o nápravu a upravenej koncesnej dokumentácie zverejnených na profile verejného obstarávateľa na ÚVO a webstránke verejného obstarávateľa.

**Otázka č. 11:**

Vzťahuje sa možnosť predať opotrebovaný Koncesný majetok návrh Zmluvy časť 3 článok X bod 13 - aj na súčasný zdroj tepla a rozvody?

**Odpoveď č. 11:**

Áno.

**Otázka č. 12:**

Ako sa bude nakladať so ziskom z odpredaného majetku?

**Odpoveď – otázky č. 11, 12:**

Likvidácia a predaj majetku budú realizované podľa platnej legislatívy. Zisk aj strata z predaja alebo likvidácie bude na účet koncesionára.

**Dotaz záujemcu:**

V zmysle návrhu Zmluvy článku X., ods. 21. je Koncesionár povinný po celú dobu trvania Zmluvy zabezpečiť na vlastné náklady odpadové hospodárstvo prevádzky Nebytového priestoru a Technologického zariadenia v súlade s príslušnými všeobecne záväznými právnymi predpismi, ako aj internými predpismi Obstarávateľa, najmä riadne zabezpečovať likvidáciu odpadu pri realizácii stavby a likvidáciu komunálneho odpadu

**Otázka č. 13:**

Je možné sprístupniť prehľad vytvorených odpadov v prevádzkach Nebytového priestoru a -- Technologického zariadenia za roky 2017 a 2018?

**Odpoveď – otázka č. 13:**

Koncesionár bude povinný sa prihlásiť na mesto v zmysle zákona č. 582/2004 Z.z. o miestnych daniach a miestnom poplatku za komunálne odpady . Správca dane určuje sadzbu poplatku za osobu a kalendárny deň resp. ustanovuje možnosť množstvového zberu, podľa objemu nádoby a frekvencie vývozu je stanovený poplatok.

T.č. sa komunálny odpad z prevádzky zneškodňuje ako súčasť komunálneho odpadu z celej nemocnice, kde je z mestom dohodnutý množstvový zber odpadu. Z toho dôvodu sa nedá vyčísliť množstvo komunálneho odpadu len na prevádzku.

Ostatné odpady sa v prípade vzniku zneškodňujú priebežne spoločnosťami s oprávnením.

**Verejný obstarávateľ upozorňuje, že údaje a informácie, ktoré boli poskytnuté týmto oznámením, musia byť zohľadnené v relevantných dokumentoch predložených návrhov, ktorých sa to v zmysle Koncesnej dokumentácie týka, v súlade s uvedeným v tomto oznámení.**

S pozdravom,

Ing. Michal Plesník

Osoba zodpovedná za procesnú stránku

verejného obstarávania

Prílohy:

Príloha č. 1 – Vzduchotechnické zariadenie